Jy het vir my 'n buskaartjie gekoop sonder om te weet of jy die R920 gaan terugkry. Ek het weer werk en `n toekoms om na uit te sien.
Op 2 bladsye het jy die situasie presies reg beskryf en die regte aanbevelings gemaak om die gesin te probeer red.
Jy tref die kol suiwer op die regte plekke sonder dat jy self daar was en al die rolspelers ontmoet het.
Baie dankie ook vir al die vorige kere wat jy my gehelp en my lewe gered het, veral toe jy vir my losies gereël het na Ramot toe ek nêrens gehad het om te gaan woon nie.
Hy is altyd blymoedig en sien kans vir enige probleem. Vir hom is die glas altyd halfvol, nooit halfleeg nie.
Hy het ons as gesin ondersteun in donker tye en ek het steeds die vrymoedigheid om hom raad te vra. Sy stem is troos. Sy teenwoordigheid 'n anker.
Hy volg sy kliënte/pasiënte/medemense op en behou kontak. Hy gee nooit moed op nie. 'n Mens met soveel integriteit, omgee en entoesiasme vir sy werk is dun gesaai en kosbaar.
Kobus besoek gereeld na-ure die onderskeie groepe en sy besoeke is altyd verkwikkend, motiverend en baie welkom.
Dat jy so bly glo het en soveel vir L gedoen het, is iets waaraan sy kon vashou die afgelope 10 jaar.
Ek hoop hulle wil gereeld gaan, want ek dink dit gee krag en 'n wil om te kan aangaan en om sterker te word en om staande te bly.
Anton: Help my asb. want jy het kennis en ervaring. Hoe kry ek my vriende en familie om nie aan alkohol te dink elke keer as hulle na my kyk nie?! Ek voel ek lyk na 'n bottel wyn as hulle so na my kyk. Ewe skielik het almal al die antwoorde!! Dit gooi my terug elke keer as ek dit beleef. Bo alles is ek tog 'n KONINGSKIND! Dit motiveer my so baie as mense soos jy en Theuns dieper kyk. Ek is so gefokus en op-gewonde oor my toekoms wanneer jy my weer motiveer het. Net vir ander om my weer te pootjie! Ek wil so graag net positief aangaan met my nuwe lewe sonder die las van pille en alkohol. Sal jy asb. my terapeut wees? Baie dankie, Kobus, vir jou kosbare belegging in my lewe!!
Kobus: Jy stap op 'n nuwe lewenspad, jy is gelowig, jy help en moti-veer ander waar jy kan, jy is 'n nuwe mens, wees net jouself soos jy graag wil wees, die wyn is weg en nou kan jy fokus op jou gawes.
Kobus: Dis die duiwel aan die werk. Hou net aan om mense om jou te inspireer met jou positiewe geaardheid, bly vrolik en optimisties, ver-gewe hulle omdat hulle jaloers is op jou nuwe lewe, laat die Gees deur jou werk en doen positiewe dinge soos jou gebedsgroepies, meng slegs met positiewe mense.
A: Dankie dat jy bereid is om my terapeut te wees. Enige ander tera-peut sou my lankal in my peetjie in gestuur het. Ek sou beslis as ek 'n terapeut was. Ek kan nou weer my kop oplig en die wêreld in die oë kyk. Saam met Jesus kan ek die vyand stormloop!
K: Met jou getuienis kan jy baie ander mense se lewens verander en kan jy mense baie beter inspireer as ek. Jy het die donker gat van depressie, pille en alkohol oorwin en jou pyn verwerk. Dit is nie jou skuld dat jou verloofde verongeluk het nie.
Vir 35 jaar het ek rondgedryf in alkohol sonder'n reddingboei. Kobus Pienaar het telkens 'n reddingboei uitgegooi na my, maar ek was te swak om uit te reik daarna. Hy en sy helpers het egter ingeswem en die reddingsboei om my middel vasgemaak en my aan wal gebring. Ek het tot my sinne gekom toe ek sien wat op dro� grond aangaan. Kobus het my met hulp, daad en raad bygestaan en vandag kan ek met 'n glimlag omkyk na my amper verlore lewe. Sedertdien is my lewe soos 'n reënboog vol verrassings en goud. Deur sy toedoen het ek vele geleenthede gehad om ander verslaafdes wat ernstige drankprobleme het, by te staan. Ek is vandag gesond met 'n goeie werk en menseverhoudings. Ek het weer 'n blink toekoms en het vrede in my gemoed. Na al die drankbranders van verwoesting op my gebreek het, is ek vandag 'n dankbare herstellende alkoholis. Ek weet ek kan nie sosiaal drink nie en aan- vaar dit so. Nou kan ek my ervaring, opleiding en kontakte gebruik om ander te help om ook die lig te sien.